****

**КОЛУМБИЯ – импресия от цветове, ПАНАМА – преживявания и мечти,**

**КОСТА РИКА – приказка без край в един далечен рай**

**Обиколна програма с екскурзовод на български език**

**По маршрут: София – Франкфурт – Богота – Нейва – Тиерадентро – Попаян – Сан Августин – Нейва – Богота – Картахена – Богота – Панама – Панамски канал - езерото Гатун – Сан Хосе – Островът ва костенурката – вулканът Аренал – Сан Хосе – Франкфурт – София**

**16 дни/ 14 нощувки/14 закуски/2 обяда/ 4 вечери**

**Дата: от 07 декември до 22 декември 2019 г.**

**1 ден София – Франкфурт – Богота**

Среща на летище София и в 07.00 ч. полет за Франкфурт. Кацане в 08.40 ч. и в 13.25 ч. полет за **Богота**. Кацане в 19.15 ч. в колумбийската столица. Посрещане, трансфер и настаняване в хотел. **Нощувка.**

**2 ден Богота**

**Закуска.** Обиколката започва с най-старата и добре съхранена част на града - **Ла Канделария**. Предвижда се и посещение на Музея на златото, който съдържа една от най-богатите колекции от златни фигури от предколумбовата епоха. Опознаването на града продължава с главния площад на града – Ла Пласа де Боливар, където се намират сградата на Парламента, Съдебната палата, театър Колумб и красивата сграда на църквата Санта Клара. Денят ще завърши с изкачване с кабинков лифт на хълма Монсерат, който се издига на 3150 м надморска височина и предоставя прекрасна панорама към града. **Нощувка.**

**3 ден Богота – Нейва – Тиерадентро**

**Закуска.** Трансфер до летището на Богота и полет за **Нейва**, кацане и трансфер до археологическия парк **Тиерадентро (UNESCO)**. Пътят продължава около 5 часа, време, през което, пътуващите могат да се полюбуват на потъналите в зеленина планински възвишения. Пристигане в **Тиерадентро** и начало на обиколката на древния комплекс. Тук ще бъдат посетени древен гробищен комплекс, създаден от представителите на висока култура, обитавала района от времето преди колонизацията. Обширните гробници, богато декорирани с полихромни фрески, изобразяващи геомтерични, зооморфни и антропоморфни изображения, поставят множество въпроси, на които учените все още не могат да отговорят. Посещението на Тиерадентро включва и загадъчната пирамида, която се издига над долината. Настаняване в хотел в района на **Тиерадентро. Нощувка.**

**4 ден Тиерадентро – Попаян – Сан Августин**

**Закуска.** Отпътуване за **Попаян**, главен град на департамент Каука. Известен като Белия град, заради цвета на сградите си, **Попаян** се слави със своята добре съхранена колониална архитектура, както и с един от най-старите Университети в страната. Обиколката на града включва основните забележителности, сред които са Катедралата, църквата Сан Франциск, Часовниковата кула и др. Настаняване в хотел в **Сан Августин.** **Вечеря.** **Нощувка.**

**5 ден Сан Августин**

**Закуска.** Начало на туристическа обиколка на археологическия парк на **Сан Августин (UNESCO).** Разположен на двата бряга на клисурата на Рио Магдалена, паркът заема площ от около 160 кв.км. и съхранява около 500 статуи и гробници, създадени от представителите на култура, развила се в района в периода между I и V в. и мистериозно изчезнала преди идването на инките. Статуите изобразяват различни митологични и реални същества, като някои наподобяват грабливи птици, змии, маймуни и други животни. Фигурите са били пъстро оцветени и най-високите достигат височина от 7 м. Обиколката включва постаментите A,B,C,D, където са запазени 35 фигури, Свещения извор и Гората на статуите. Връщане в хотела. **Вечеря. Нощувка.**

**6 ден Сан Августин**

**Закуска.** Посещението на резервата **Сан Августин** продължава с разходка в клисурата на р. Магдалена и разглеждане на Височината на Идолите и Високите камъни. В следобедните часове посещение на водопада Мортиньо. Връщане в **Сан Августин.** Свободно време. **Вечеря. Нощувка.**

**7 ден Сан Августин – Нейва – Богота – Картахена**

**Закуска.** Трансфер до летището на **Нейва** и полет за **Богота**. Кацане и следващ полет за **Картахена**. Кацане, трансфер и настаняване в хотел. Градът е второто по важност пристанище на Колумбия и пети по големина град в страната. Той е един от най-магичните и магнетични градове на Южна Америка. Впечатляваща колониална архитектура, калдъръмени, криволичещи улички, пъстро оцветени сгради, фонтани, барокови църкви и уютни заведения превръщат старата част на града в едно незабравимо преживяване. **Нощувка.**

**8 ден Картахена**

**Закуска.** Начало на туристическа обиколка в заобиколената от мощни стени стара част на града. Създаден през 1533 г., **Картахена** дълго е едно от най- важните търговски пристанища в Латинска Америка. Богатствата, които жителите на града натрупват, намират своя израз в пищната колониална архитектура на града. Свободно време за разходка или плаж**. Нощувка.**

**9 ден Картахена – Богота – Панама**

**Закуска.** Трансфер до летището и полет до **Богота.** Кацане и следващполет за **Панама.** Трансфер и късно вечерта настаняване в хотел. **Нощувка.**

**10 ден Панама**

**Закуска.** Начало на туристическа обиколка на **Панама**. Програмата предвижда разглеждане на новата част на града и посещение на центъра за посетители на шлюзовете Мирафлорес, откъдето от непосредствена близост се виждат огромните кораби, навлизащи от Тихия океан в Панамския канал. Не далеч е разположен и Мостът на Америките, който свързва двата континента. Центърът за посетители е идеалното място за тези, които биха желали да научат повече за историята, изграждането и начините по които функционира едно от най-великите постижения на инженерната мисъл на XX в. – Панамския канал. Турът продължава към стария колониален център на града, където акцентът ще падне върху църквата Сан Хосе с нейния златен олтар, Катедралата, сградата на Националния театър и площад Франция, който е изграден като спомен от френското участие при създаването на канала. Връщане в хотела. **Нощувка.**

**11 ден Панама – Панамски канал - езерото Гатун**

**Закуска.** Ден, предвиден за посещение на прочутия **Панамски канал и** езерото Гатун, второто по големина изкуствено езеро в света. Създадено в началото на XX в. езерото е важна част от Панамския канал. Круизен кораб ще отведе групата сред островите на езерото, покрити от гъсти тропически гори, в чиито клони могат да се видят различни видове маймуни и птици. Следва **вкусен обяд в местен ресторант.** Връщане в хотела. **Нощувка.**

**12 ден Панама – Сан Хосе**

**Закуска.** Трансфер до летището и полет за **Сан Хосе.** Посрещане иначало на панорамна обиколка на **Сан Хосе**, която предоставя възможност за запознаване с града и неговите основни забележителности. Турът с автобус започва преминавайки през най-обширния градски парк в страната – Сабана. Тучна зеленина и красиво езеро са сред причините той да любимо място за отдих на жителите на града. Следва пешеходна разходка в центъра на града, където акцентът пада върху културно-историческите паметници на костариканската столица. Основен интерес представляват: изящната сграда на Националния театър, Жълтата къща-превърната в седалище на Министерството на външните работи, Националната библиотека и желязната сграда на Девическото училище, създадена през XIX в. Задължителна част от обиколката на **Сан Хосе** е и Музеят на златото, представящ богата колекция от златни предмети от времето преди плаванията на Колумб. Свободно време. **Нощувка.**

**13 ден Сан Хосе – Острова на Костенурката**

**Закуска.** Отпътуване в посока Пунтаренас**.** Качване на катамаран и начало на едно незабравимо пътешествие до Острова на Костенурката „Исла де ла Тортуга“ -райско кътче с плажове от фин бял пясък, кокосови палми и кристално чисти води. Често, по време на плаването в спокойния Никойски залив, се срещат делфини гигантски костенурки и други представители на местната фауна. След пристигането на острова се предвижда свободно време за плаж, разходка във вътрешността на острова и **вкусен обяд в местен ресторант.** Следобед връщане в **Сан Хосе.** По желание и срещу допълнително заплащане, традиционна вечеря с фолклорно шоу. **Нощувка.**

**14 ден Сан Хосе – Аренал – минерални бани**

**Закуска.** Отпътуване към вулкана Аренал, издигащ се на височина от над 1600 м, който до 2010 г. е сред най-активните вулкани в света. Неговите изригвания неколкократно променят пейзажа на областта и превръщат обширни райони в лавови полета. Програмата предвижда спирка в района на вулкана и неколкочасова разходка до местност, покрита от застинала лава. Следва време да се потопите и да отдъхнете в един от многото минерални извори в района на вулкана, където ще научите повече за лечебните свойства на водата. Ще почувствате нейния освежаващ ефект, който заедно с чистия горски въздух и плодородна почва превръщат района на Фортуна де Сан Карлос в едно благословено място. Програмата за деня ще завърши с **вечеря** преди връщането в хотела в **Сан Хосе. Нощувка.**

**15 ден Сан Хосе – Франкфурт**

**Закуска.** Свободно време за разходка и последни покупки.Трансфер до летището и в 20.45 ч. полет **за Франкфурт.**

**16 ден Франкфурт – София**

В 14.50 ч. кацане във **Франкфурт**. В 19.00 ч. полет за **София**. Кацане в 22.15 ч.

**Пакетна цена: 8535 лв.**

**Ранни записвания: отстъпка 150 лв. до 11.03.2019 г.**

**Пакетната цена включва:** самолетен билет с включени летищни такси София–Франкфурт–Богота-Сан Хосе–Франкфурт–София на авиокомпания LUFTHANSA, самолетни билети с включени летищни такси за вътрешните полети Богота-Нейва-Богота, Нейва-Богота-Картахена-Богота, Богота-Панама, Панама-Сан Хосе, **14 нощувки**, от които 2 - в Богота в хотел 4\*\*\*\*, 1 - в района на Тиерадентро в хотел 3\*\*\*, 3 - в Сан Августин в хотел 3\*\*\*, 2 - в Картахена в хотел 4\*\*\*\*, 3 – в Панама в хотел 4\*\*\*\* и 3 - в Сан Хосе в хотел 4\*\*\*\*, **14 закуски, 2 обяда в местни ресторанти,** **4 вечери в хотели/местни ресторанти,** всички трансфери по програмата, обиколка на Богота, Попаян, Картахена, Панама, Сан Хосе, изкачване с кабинков лифт на хълма Монсерат в Богота, посещение на археологическия парк Тиерадентро, посещение на археологическия резерват Сан Августин, посещение на прочутия Панамски Канал и круиз по езерото Гатун, разходка с катамаран до Острова на Костенурката, екскурзия до района на вулкана Аренал и топлите минерални извори, входни такси за посочените музейни обекти и археологически паркове, местни екскурзоводи на испански/английски език, водач-преводач на български език от агенцията.

**Забележка**: пакетната цена е калкулирана при курс 1 USD = 1.65 лв. При промяна на обменния курс, пакетната цена ще бъде преизчислена. В пакетната цена се включени летищни такси за международния полет на стойност 450 EUR към дата 04.02.2019 г. При издаването на билетите, в случай на промяна, пакетната цена ще бъде актуализирана.

**Доплащане за:**

* единична стая – 1395 лв.
* медицинска застраховка на Групама Застраховане ЕАД с покритие минимум 25 000 EUR покритие – 30 лв., за лица над 65 г. – 45 лв.; за лица над 70 г. – 60 лв.
* такса при напускане на Коста Рика – 29 USD на турист /заплаща се на летището/
* при недостигнат мин. брой от 12 туристи, но не по – малко от 10 тур. – доплащане от 180 EUR
* бакшиши за шофьори и екскурзоводи – 45 EUR /заплащат се с основния пакет/.

**Допълнителни мероприятия:**

* традиционна вечеря с фолклорно шоу в Сан Хосе – ~70 USD при мин. 6 туристи /заплаща се на място/.

**Примерни хотели по програмата:** хотел Еstelar Windsor House 4\* (www.hotelopera.com.co/) или подобен в Богота, хотел Albergue Refugio 3\* ([www.hotelelrefugiotierradentro.com](http://www.hotelelrefugiotierradentro.com)) или подобен в Тиерадентро,хотел Yuma 3\* (http://www.yumahotelsanagustin.com/) или подобен в Сан Августин,хотел Cartagena De Indias Small Luxury Hotel 4\* (http://www.movichhotels.com/eng/cartagena/movich-cartagenadeindias/Pages/index.aspx) или подобен в Картахена, хотел Aloft 4\* (www.marriott.com/hotels/travel/ptyal-aloft-panama/) или подобен в Панама, хотел Crowne Plaza 4\* (www.ihg.com/crowneplaza/hotels/us/en/san-jose) или подобен в Сан Хосе.

**Минимален брой туристи за осъществяване на екскурзията**: 12 туристи

**Срок за уведомление при недостигнат минимален брой туристи:** 20 дни преди началната дата.

**Необходими документи**: международен паспорт с 6-месечна валидност към крайната дата на пътуване; няма визови, санитарни и медицински изисквания за посещаваните по маршрута страни, не се изисква ваксинациа.

**Срок за уведомление при недостигнат минимален брой туристи:** 20 дни преди началната дата.

**Начин на плащане:** депозит – 2500 лв., доплащане – до 30 дни преди отпътуване.

**Застраховка „Отмяна на пътуване“:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 3% и 8% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания АЛИАНЦ БЪЛГАРИЯ със застрахователна полица №13160183000000030 /валидна от 31.07.2018 г. до 30.07.2019 г./**